SET ปิดกระฉูด 13 จุด ขานรับตัวเลขส่งออกเดือนก.ค.ขยายตัวเกินคาด ทำนิวไฮรอบ 5 เดือน
SET ปิดกระฉูด 13 จุด ขานรับตัวเลขส่งออกเดือนก.ค.ขยายตัวเกินคาด ทำนิวไฮรอบ 5 เดือน โดยดัชนีปิดตลาดวันนี้ ที่ระดับ 1,638.24 จุด บวก 12.67 จุด หรือ 0.78% มูลค่าการซื้อขาย 5.69 หมื่นล้านบาท
SET ปิดกระฉูด 13 จุด ขานรับตัวเลขส่งออกเดือนก.ค.ขยายตัวเกินคาด ทำนิวไฮรอบ 5 เดือน
21 ส.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,638.24 จุด บวก 12.67 จุด หรือ 0.78% มูลค่าการซื้อขาย 5.69 หมื่นล้านบาท
10 หุ้นดันดัชนีวันนี้

ด้านนายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) กล่าวว่า ตลาดหุ้นไทยวันนี้ปรับตัวขึ้นได้ดี สวนทางตลาดหุ้นในภูมิภาคเอเชียที่ต่างติดลบกัน ภายหลังจากที่ตัวเลขส่งออกของไทยงวดเดือนก.ค.ออกมาขยายตัว 4.28% ดีกว่าที่ตลาดคาดไว้ว่าจะติดลบราว 2% และอยู่ในระดับสูงสุดในรอบ 5 เดือนด้วย ซึ่งหากตัดสินค้าทองคำออกไป ตัวเลขการส่งออกก็ยังขยายตัว 1.55% ดังนั้น จึงเริ่มเห็นโมเมนตัมที่ดีขึ้น จึงมาช่วยหนุนตลาดฯได้
ขณะที่ปัจจัยจากนอกประเทศยังต้องรอดูความคืบหน้าสงครามการค้าระหว่างสหรัฐฯ และจีน ด้านยุโรปก็ต้องติดตามเรื่อง การแยกตัวของอังกฤษออกจากสหภาพยุโรป (Brexit) และการเมืองในอิตาลี นอกจากนี้ก็ให้ติดตามรายงานผลการประชุมธนาคารกลางสหรัฐ (เฟด) ของครั้งก่อน และรอดูการประชุมเศรษฐกิจประจำปีของเฟด ที่จะมีขึ้นที่เมืองแจ็กสัน โฮล ซึ่งให้จับตาในวันศุกร์นี้ที่ประธานเฟดจะกล่าวสุนทรพจน์ก็รอดูว่าจะส่งสัญญาณอะไรออกมา
ส่วนแนวโน้มการลงทุนในวันพรุ่งนี้ (22 ส.ค.) นายวิจิตร กล่าวว่า ตลาดฯคงจะแกว่งไซด์เวย์ โดยให้แนวรับ 1,630 จุด ส่วนแนวต้าน 1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GULF มูลค่าการซื้อขาย 2,398.20 ล้านบาท ปิดที่ 133.00 บาท เพิ่มขึ้น 8.00 บาท
CPALL มูลค่าการซื้อขาย 2,315.54 ล้านบาท ปิดที่ 86.50 บาท เพิ่มขึ้น 1.75 บาท
KBANK มูลค่าการซื้อขาย 2,061.35 ล้านบาท ปิดที่ 155.50 บาท ลดลง  2.50 บาท
ADVANC มูลค่าการซื้อขาย 1,943.76 ล้านบาท ปิดที่ 228.00 บาท เพิ่มขึ้น 4.00 บาท
STEC มูลค่าการซื้อขาย 1,450.11 ล้านบาท ปิดที่ 19.50 บาท ลดลง 0.30 บาท
ตลาดหุ้นเอเชีย
